கேள்வி: தெகிவளை மேம்பாலம் குறித்து விரிவாக சொல்லுங்கள்.
பதில்: தெகிவளை மேம்பாலம் கொழும்பின் கொழும்பு-காலி வீதியில் தெகிவளைச் சந்தியில் ஏற்படும் வாகன நெரிசலைக் குறைக்க அமைக்கப்பட்டது. இரண்டு வழி கொண்ட 337 மீற்றர் நீளமான இந்த மேம்பாலம் மூலம் தெகிவளை சந்தியில் வாகன நெரிசலைக் குறைக்க வீதி அதிகாரசபை முயல்கின்றது. சுமார் 720 மில்லியன் இலங்கை ரூபா செலவில் இந்தப் பாலம் அமைக்கப்பட்டது[http://www.lankapuvath.lk/index.php?option=com_content&view=article&catid=46:general&id=958:the-construction-work-of-the-dehiwala-fly-over-begins-today லங்கா புவத்]. ஜூலை 7, 2009 இல் தெகிவளை மேம்பாலத்தின் கட்டுமானப் பணிகளை பிரித்தானிய நிறுவனமான மாபே ஜோன்சன் லிமிடட் அன்ட் அக்சஸ் எனும் நிறுவனம் பொறுப்பேற்று நிறைவேற்றியது . 21 அக்டோபர், 2009 இல் இந்த மேம்பாலத்தின் கட்டுமானப் பணிகள் நிறைவெய்தின. இந்தப் பாலமூடாக ஒரு நாளைக்கு சுமார் 40,000 வாகனங்கள் பயணிப்பதாகக் கருதப் படுவதுடன் இந்தப் பாலத்தின் மூலம் தெகிவளை, கல்கிசை, ரத்மலானை ஆகியபிரதேசங்களில் ஏற்படும் வாகன நெரிசலையும் கட்டுப்படுத்தலாம் என எதிர்பார்க்கப்படுகின்றது.